

**H O T Ă R Â R E**

**privind stabilirea unor măsuri pe perioada anului școlar 2025-2026, în vederea acordării facilităților de transport pentru elevii care nu sunt şcolarizați în localitatea de domiciliu şi nu beneficiază de existenţa serviciilor de transport**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 147 din 12.08.2025 privind stabilirea unor măsuri pe perioada anului școlar 2025-2026, în vederea acordării facilităților de transport pentru elevii care nu sunt şcolarizați în localitatea de domiciliu şi nu beneficiază de existenţa serviciilor de transport, propus de Preşedintele Consiliului Judeţean Cluj, domnul Alin Tişe, care este însoţit de Referatul de aprobare cu nr. 34457 din 08.08.2025; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 34459 din 08.08.2025 şi de Avizul cu nr. 34457 din 21.08.2025 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Hotărârea Consiliului Județean Cluj nr. 130/2023 privind aprobarea tarifelor de călătorie pentru traseele aferente Grupelor 1, 2, 6, 7, 8, 9, 11 ,12, 39, 41, 42 și 55 din Programul de transport public județean de persoane prin curse regulate în Județul Cluj, valabil până la 31.12.2028
* Hotărârea Consiliului Județean Cluj nr. 153/2024 privind aprobarea tarifelor de călătorie pentru traseele aferente Grupelor 24, 31, 32, 33, 35, 36, 38, 56, 57, 58, 59, 60 și 62 din Programul de transport public județean de persoane prin curse regulate în Județul Cluj, valabil până la 31.12.2028
* Hotărârea Consiliului Județean Cluj nr. 119/2025 pentru ajustarea tarifului de călătorie pe Traseul 023: CLUJ-NAPOCA - VÂLCELE(ramificație) – CÂMPIA TURZII, aferent Grupei 11 și modificarea Hotărârii Consiliului Județean Cluj nr. 130/2023 privind aprobarea tarifelor de călătorie pentru traseele aferente Grupelor 1, 2, 6, 7, 8, 9, 11 ,12, 39, 41, 42 și 55 din Programul de transport public județean de persoane prin curse regulate în Județul Cluj, valabil până la 31.12.2028
* Avizul conform al Președintelui Autorității Naţionale de Reglementare pentru Serviciile Comunitare de Utilităţi Publice nr. 9653/06.08.2025, înregistrat la Consiliul Județean Cluj sub nr. 34091/06.08.2025;
* Procedura derulată în conformitate cu dispozițiile Legii privind transparenţa decizională în administraţia publică nr. 52/2003, republicată, prin publicarea anunțului privind deschiderea procedurii de transparenţă decizională;

Luând în considerare prevederile:

* art. 2, art. 58 alin.(1) și (3) și art. 64 - 65 din Legea privind normele de tehnică legislativă pentru elaborarea actelor normative nr. 24/2000 republicată, cu modificările şi completările ulterioare;
* art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 (republicată 2);

În conformitate cu prevederile:

* art. 17 alin. (1) lit. m) din Legea serviciilor publice de transport persoane în unitățile administrativ-teritoriale nr. 92/2007, cu modificările şi completările ulterioare;
* art. 83 alin. (8) din Legea învăţământului preuniversitar nr. 198/2023, cu modificările şi completările ulterioare;
* art. 4 alin. (2), (4), (5), (5^1), (5^2) (5^7) din Anexa nr. 2 la Hotărârea Guvernului nr. 810/2023 pentru aprobarea Normelor metodologice privind acordarea facilităţilor de transport pentru elevi, cu modificările şi completările ulterioare;
* art. 27^1 și 27^2 din Ordinul Președintelui Autorității Naţionale de Reglementare pentru Serviciile Comunitare de Utilităţi Publice nr. 272/2007 pentru aprobarea Normelor-cadru privind stabilirea, ajustarea şi modificarea tarifelor pentru serviciile publice de transport local şi judeţean de persoane, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se stabilește valoarea unitară, în cuantum de 0,32 lei/kilometru, aferentă sumei forfetare de care beneficiază fiecare elev care nu este şcolarizat în localitatea de domiciliu şi nu beneficiază de existenţa serviciilor de transport public, serviciu de transport de tip curse şcolare, transport cu mijloacele de transport aparţinând unităţilor de învăţământ sau consiliilor locale.

**(2)** Se stabilește suma forfetară pe zi, aferentă fiecarei tranșe de 1 kilometru pe o distanță de la 1 la 50 de kilometri, corespunzător distanțelor dus-întors dintre domiciliul/reședința elevului și unitatea de învățământ, de care beneficiază elevii menționați la alin. (1) pe perioada anului școlar 2025-2026 în Județul Cluj, conform **anexei** care faceparte integrantă din prezenta hotărâre.

**Art. 2.** La data publicării prezentei hotărâri se abrogă Hotărârea Consiliului Județean Cluj nr. 179/2024 privind stabilirea unor măsuri pe perioada anului școlar 2024-2025, în vederea acordării facilităților de transport pentru elevii care nu sunt şcolarizați în localitatea de domiciliu şi nu beneficiază de existenţa serviciilor de transport.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Juridică – Compartiment Autoritatea Județeană de Transoport.

**Art. 4.** Prezenta hotărâre se comunică Direcției Juridice, Inspectoratului Școlar Județean Cluj, precum și Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj şi pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 147 din 29 august 2025**

*Prezenta hotărâre a fost adoptată cu 34 voturi “pentru”**, iar 3 membri ai Consiliului județean nu au votat, fiind astfel respectate prevederile legale privind majoritatea de voturi necesară.*